Febrewoorerewolutschoon
At Febrewoorerewolutschoon (üüb Rüs: Февра́льская револю́ция Fevrál'skaja revoljúcija) faan't juar 1917 broocht at reegiment faan a keisern uun Rüslun tu aanj. A nööm faan't rewolutschoon gungt üüb a Juliaans kalender, wat iar uun't lun jild, turag, auer efter deheer kalender begand at rewolutschoon 23. Febrewoore. Efter de Gregoriaans kalender begand det 8. Marts. Grünjer faan't rewolutschoon wiar a ütjwirkingen faan de Iarst Wäältkrich, faan wiartskapelk an fööraal uk militeersk swakhaid, waantfersurging faan a lidj, fööraal mä iidjwooren, uk ünwechmaaget poliitisk an organisatoorisk probleeme. Ian faan de iarst resultooten faan't rewolutschoon wiar't uftoonking faan keiser Nikolaus II..

Ruslun